cyanic-selkie/wikianc huggingface dataset:
על טבעי (סדרת טלוויזיה)
עונה 2
בסיום העונה, סאם נחטף על ידי "עיניים צהובות" ובכך מתגלה לצופים העניין הגדול של השד הזה בסאמי ווינצ'סטר. לסאם יש "כוחות מיוחדים" של מדיום הרואה מוות לפני שהוא קורה. את הכישרון קיבל בכך שעזאזל דימם לתוך פיו של סאם בדיוק שהיה בן שישה חודשים. בגלל כישרון זה, סאם איבד את אמו, חברתו, ואביו. בהמשך הסדרה מסתבר שסאם הוא רק חלק מתוכנית גדולה יותר: "עיניים צהובות" חוטף את סאם ועוד אנשים בני גילו בעלי כישרונות דומים, מביא אותם למקום מבודד ואומר להם שרק אחד יצא משם בחיים. "עיניים צהובות" מדבר אל סאם ואומר לו שהוא צריך רק ילד מדיום אחד בלבד, ושהשאר חייבים למות. זה קורה והם פונים אחד כנגד השני עד שנשארו שניים וסאם אחד מהם, דין הולך בעקבות סאם אך הוא מגיע מאוחר מידי. אחד הגברים עם "הכישרונות"(ג'ייק)דוקר את סאם בסכין ודין מגיע בדיוק ברגע כדי לראות את זה-סאם מת ודין הורג את בעל הכישרון. דין, עושה בדיוק מה שאביו עשה: הוא מוכר את נשמתו לשד בתמורה לחייו של אחיו הקטן סאם. אך הוא השיג עסקה טובה יותר מאביו: השד נתן לו שנה שלמה לחיות, ואילו לאביו כמה שעות. העונה נגמרת כשסאם חוזר לחיים ומגלה שאחיו מכר את נשמתו עבורו, דין הורג את עזאזל "עיניים צהובות" בעזרת אביו שברח זמנית מהגיהנום דרך דלת המובילה לגיהנום, השער נסגר אך משתחררים מתוכו שדים רבים. צבא השדים של עזאזל.
עונה 3
פרקים 45–60 (16 פרקים). החלה ב-4 באוקטובר 2007 והסתיימה ב-15 במאי 2008.
העונה מתמקדת בעיקר בניסיונם של האחים להציל את דין מהעסקה שלו ולאתר את הזעם שיצא מהשער. לאורך הדרך, האחים פוגשים ברובי, שדה 'טובה', שיש לה עניין בסאם וטוענת שהיא יכולה לעזור להציל את דין. אם דין לא ינצל וילך לגיהנום הוא יעבור שינוי ויהפוך לשד (כך נוצרים כל השדים). כמו כן, הם פוגשים את בלה טלבוט, מוכרת של חפצים מיסטיים או בקיצור גנבת, הנמצאת ביחסים עם האחים. האחים בסופו של דבר לומדים מבלה איזה שד מחזיק בחוזה של דין: יצורה בעלת כוח גדול בשם לילית שמאוד הייתה רוצה את ראשו של סאם על מגש. מסתבר שבלה עשתה עסקה עם לילית בשביל בצע כסף. לילית לוקחת את נשמתה של בלה לאחר פקיעת החוזה שלה (בלה מתה), אך לא לפני שהיא מזהירה את סאם ודין. האחים, יחד עם רובי, מאתרים אותה ומנסים להרוג אותה. לילית אינה מסוגלת לעצור את סאם בשל היכולות המסתוריות שלו, אך היא בורחת, החוזה של דין מסתיים ונשמתו נלקחת לגיהנום.
עונה 4
פרקים 61–82 (22 פרקים). החלה ב-18 בספטמבר 2008 והסתיימה ב-14 במאי 2009.
דין ניצל מן הגיהנום ומוחזר על ידי מלאך בשם קסטיאל, אחד ממספר המלאכים אשר מופיעים לאורך העונה. שאר העונה עוקבת אחרי האחים כשהם עובדים עם קסטיאל לעצור את תוכניתה של לילית מלשבור את 66 החותמים, שיאפשרו ללוציפר ללכת חופשי שוב. מערכת היחסים של סאם ודין מתוחה כשסאם מתחיל לתמוך ברובי יותר מאשר בדין. הוא גם מתחיל להתחבר לצד השטני שבו על ידי שתיית דם שדים על מנת להתחזק מספיק כדי להביס את לילית. הוא ודין בסופו של דבר רבים וסאם יוצא עם רובי בחיפוש האובססיבי שלו להרוג את לילית. דין עושה עסקה עם המלאכים להציל את סאם ומגלה כי הם רוצים שהאפוקליפסה תבוא כדי לבנות מחדש את כדור הארץ כגן עדן. בסיוע קסטיאל, דין בורח ומנסה לעצור את סאם כשהוא מגלה כי לילית היא למעשה החותם האחרון, אבל סאם הורג אותה בכל מקרה, והכלא של לוציפר נפתח. רובי מגלה את עצמה כשדה נאמנה ללוציפר ודין הורג אותה, אבל כשהעונה מסתיימת, הכלוב של לוציפר נפתח והוא בורח.
עונה 5
פרקים 83–104 (22 פרקים). החלה ב-10 בספטמבר 2009 והסתיימה ב-13 במאי 2010.
במהלך העונה החמישית מנסים סאם ודין לעצור את לוציפר כדי לכפר על אשמתם בפרוץ האפוקליפסה. מסתבר שסאם הוא ה"כלי" (בן האנוש בו משתמש מלאך בעולם הגשמי) של לוציפר, ואילו דין הוא הכלי של המלאך מייקל. במהלך העונה סאם ודין מגלים נביא שרשם עליהם ספרים בשם צ'אק. גם סאם וגם דין מסרבים להשתלטות המלאכים על גופם ומנסים למצוא דרך לנצח את לוציפר, מבלי שהמלאכים ילחמו בעזרתם. לאחר שגבריאל (שקרא לעצמו הטריקסטר) - יצור המסוגל ליצור מה שרק יירצה יש מאין) מת, האחים מגלים על ידי קלטת שהשאיר להם, שניתן להחזיר את לוציפר בחזרה לכלאו על ידי ארבע טבעות השייכות לארבעת פרשי האפוקליפסה: מלחמה, רעב, מגפה, ומוות. בפרק האחרון לעונה, לוציפר משתלט על סאם כחלק מתוכניתם של האחים, ומגיע להילחם במייקל בקרב הארמגדון. סאם מצליח להיאבק בו ומקריב את עצמו על ידי השלכת עצמו, ביחד עם לוציפר בתוכו, אל תוך הכלא של השטן. אחרי שסאם נהרג, דין ממלא את בקשתו האחרונה של סאם, פורש מחיי הצייד וחוזר אל חברתו ובנה. בסצנה האחרונה, רואים את שלושתם מבעד לחלון, כאשר סאם, שחזר באופן בלתי מוסבר מהמתים, צופה בדין שחי כעת חיים שקטים, וצ'אק מקריין את הנעשה בצורה מתנשאת, ונעלם בצורה מסתורית.
עונה 6
פרקים 105–126 (22 פרקים). החלה ב-24 בספטמבר 2010 והסתיימה ב-20 במאי 2011.
דין חוזר לחברה שלו ומתחיל חיים חדשים איתה ועם בנה. סאם חוזר מהגיהנום ונפגש עם דין וסבא שלו סמואל אשר מת על ידי עזאזל. הבנים נפגשים עם קסטיאל, שמנהיג את אחד הצדדים במלחמת האזרחים בגן עדן, נגד רפאל שרוצה להחזיר את האפוקליפסה. הוא מספר להם שמלאך בשם בלת'הזאר, אחד מחבריו, גנב כלי נשק מלאכיים כגון מטה משה או האבן שהפכה את אשת לוט לנציב מלח. מתברר שנשמתו של סאם נלכדה בגיהנום עם מייקל ולוציפר, דין וסאם משתפים פעולה ומתחילים לחפש את הנשמה של סאם. כדי להשיג את הנשמה הם עובדים עם שדים וקרובים מפתיעים. סאם ודין חוקרים את קראולי והוא אומר להם שהוא זה ששחרר את סם בלי הנשמה מהגיהנום. הוא מכריח את דין וסאם להביא בשבילו יצורי אלפא (הראשונים מסוג מסוים של מפלצות) כדי שיחקור אותם ויגלה היכן כור המצרף (הפרגטורי) בשביל שיחזיר את נשמתו של סאם. לבסוף נמאס להם וקסטיאל חוקר אותו. כשהוא אומר להם שהוא לא יכול להחזיר את נשמתו של סאם, קסטיאל מחסל אותו. באמצע העונה דין מבקש את עזרתו של הפרש מוות בהחזרת נשמתו של סאם. מוות מסכים לעשות זאת בתנאי שדין יבצע את עבודתו למשך יום שלם. דין לא מצליח לעשות זאת, אך מוות מחזיר את נשמתו של סם לגופו בכל זאת ואומר לדין שהוא מקים בתוך ראשו של סם חומה שתגן עליו מכל הזכרונות שקיימים מהימים שבהם נשמתו לא הייתה בגופו ושאם החומה בראשו של סם תיפול, זה יכול לפגוע בו.
לאחר מכן, דין, סם ובובי מגלים ש"אם כל המפלצות", איב (חווה) הועלתה מכור המצרף. בפרק 16, בעת שהם מתמודדים עם מפלצת שיצרה אם כל המפלצות, נהרגים רופוס (צייד חבר של בובי), סמואל (סבא של דין וסאם) וגוון. בסיום העונה דין וסאם מגלים את מחבואה של איב. הם יוצאים לעיירה שבה היא נמצאת ולפני שהם מחסלים אותה, הם מגלים כי היא למעשה הייתה הסחת דעת ושלמעשה האויב האמיתי הוא קראולי - שעוד חי. הם מבינים שקסטיאל שיתף פעולה עם קראולי כדי שיוכל להשתמש בנשמות שבכור המצרף ככלי מלחמה למלחמת האזרחים בגן עדן כנגד רפאל, וכשהם חוקרים אותו הוא מודה ומספר להם שהוא זה שהעלה את סאם מהכלוב בגיהנום. מתוך יומן של אחד מבני משפחתו של סמואל הם מגלים שמאג שחור שהיה גם סופר פתח שער לכור המצרף ושחרר משם את אחת האחיות של איב. בובי מגלה שאותה אחות היא בעצם אלי, חברה שלו לשעבר שהעניקה לדין את אחת החרבות היחידות שבכוחן להרוג דרקון. קסטיאל מצליח לחטוף אותה וקראולי נסחף ופוצע אותה פצעי מוות עד שסיפרה להם כיצד לפתוח את השער. היא בורחת ומזהירה את סאם, דין ובובי שקסטיאל וקראולי עומדים לפתוח את השער בעזרת דמה ודם בתולה. קסטיאל מגיע ופורץ את החומה בראשו של סאם כדי לעכב אותם.
הבנים מזמנים את בלת'הזאר, שמסכים להגיד להם איפה ייערך הטקס. בעוד סאם נלחם בחלק בו שהיה ללא נשמה ובחלק שזוכר את הגיהנום, דין ובובי יוצאים לשם. קסטיאל מגלה על הבגידה של בלת'הזאר והורג אותו. לאחר מכן, קסטיאל בוגד בקראולי ומגרש אותו. קראולי כורת ברית עם רפאל ויחד איתו הם מגרשים את קסטיאל ולוקחים ממנו את הדם. דין ובובי מגיעים בעוד סאם מתעורר. הם מגיעים פנימה באמצע הטקס ורפאל לוקח את להב המלאכים של דין. קסטיאל מתפרץ לפתע ומראה להם את צנצנת הדם הריקה. הם מבינים שהוא החליף את הדם האמיתי בדם כלבים וקיים את הטקס בעצמו. הוא משחרר את קראולי והורג את רפאל בקלות. סאם מגיע ומנסה להרוג את קסטיאל, שכוחו החדש עלה לראשו, ולא מצליח. העונה נגמרת כשקסטיאל מכריז על עצמו כעל האלוהים החדש.
עונה 7
פרקים 127–149 (23 פרקים). החלה ב-23 בספטמבר 2011 והסתיימה ב-18 במאי 2012.
לאחר שקסטיאל הכריז על עצמו כאלוהים החדש הוא מתחיל לתקן דברים שגויים בעולם ובשל כך הוא פוגע בעשרות אנשים בזמן שסאם ודין מחפשים דרך לעצרו ומחליטים לערב את הפרש "מוות" בתקווה שיעזור להם לחסל את קסטיאל בזמן שסאם ממשיך לחוות פלאשבקים מהגיהנום. סאם ודין כובלים את "מוות" על מנת שיהרוג את קסטיאל אך הוא מגיע ומשחרר אותו מן הכבילה כאשר השני מגלה שקסטיאל שחרר גם את הלוואית'נים לעולם הגשמי וכאשר הוא מתכנן להרוג את האחים ובובי קסטיאל משנה את דעתו ומחליט לעזור להם להחזיר את הלוואית'נים לכור המצרף ונותן להם את המרכיבים לפתיחתו. סאם ודין מגיעים למעבדה ופותחים את הדלת לכור המצרף כדי שקאס ישחרר את הנשמות ואת הלוואית'נים אך בדיעבד מתברר שהם נשארו בגופו ולקחו עליו שליטה, הם מגיעים למאגר מים ציבורי ומתפרצים לתוך צינורות המים תוך כדי הריגת קאס וכעת הם חופשיים ויש להם מנהיג בשם דיק. בפרק 9 בובי נורה על ידי לוויתן ובפרק 11 הוא מת. עם מותו של בובי הוא פוגש מלאך מוות שמנסה לקצור אותו אך בובי נמלט ונשאר בכדור הארץ בתור רוח אשר קשורה לחפץ שדין שמר למזכרת. במהלך הפרקים בובי עוזר בארבע מקרים אך כיוון שכוחו מועט הוא לא מצליח להופיע מול סם ודין, בסופו של דבר הוא מופיע מולם אך האחים מקבלים את זה קשה ופוחדים שבובי יהפוך לרוח נקמנית ולא ישלוט בעצמו בשל הנקמה שהוא רוצה לנקום בדיק הלוויתן (זה שהרג אותו). לקראת סוף העונה, מצליחים דין וסאם לגנוב לוח עם הדרך להרוג לוואית'ן, אך אינם יכולים לקרוא אותו בגלל השפה שבה כתוב הלוח. (בפרק 21)הם מוצאים נביא בשם קווין שמסוגל לקרוא את הלוח ומתרגם להם שכתוב שאפשר להרוג לוואית'ן עם עצם של אדם ישר (נזירה שלא חטאה אף פעם), דם של מלך הגיהנום (קראולי), דם של מלאך שנפל מגן העדן (קסטיאל/לוציפר) ודם של מפלצת מסוג אלפא (במקרה הזה ערפד). כאשר סם ודין מצליחים להשיג את העצם ואת דמו של קסטיאל ושל ערפד האלפא נשאר להם רק את דמו של קראולי אך במהלך שהם מזמנים אותו הוא לא מופיע ומסתבר שדיק הלוויאת'ן הקדים אותם, והוא מנסה לחתום עסקה עם קראולי שהוא ייתן לדין וסם את דמו המזויף, הם יתקרבו אליו וכך הוא יוכל להרוג אותם. נראה שקראולי מסכים ומופיע מול סם ודין ונותן להם דם. בפרק הסיום בובי הולך למקומו של דיק הלוואית'ן כדי לנקום אך סם מנסה לעצור אותו ובובי מרים אליו יד ומעיף אותו. בובי רואה שהוא הופך לרוח נקמנית וחוזר לסם ולדין ונפרד מהם לשלום, הם זורקים את הבקבוק שבובי היה קשור אליו ובובי נעלם ומוסר להם הצלחה במשימה. לקראת סוף הפרק דין וסם הולכים למקומו של דיק ביחד עם קסטיאל, הם פוגשים אותו ותוקעים בו את העצם עם תערובת הדם. מסתבר שהדם שקראולי נתן להם היה אמיתי והם מצליחים להרוג את דיק, אך דין וקסטיאל נשאבים ביחד לכור המצרף. הפרק נגמר כשקראולי לוקח את הנביא קווין ומראים את דין וקסטיאל תקועים בכור המצרף האפל, וקסטיאל נעלם.
עונה 8
פרקים 150–172 (23 פרקים). החלה ב-3 באוקטובר 2012 והסתיימה ב-15 במאי 2013.
העונה מתחילה שדין וקסטיאל בכור המצרף במשך שנה. במהלך שהותו של דין בכור המצרף, הוא מכיר את בני-ערפד שעוזר לו לבסוף לצאת אל כדור הארץ בתנאי שייקח אותו איתו, ודין מקיים את הבטחתו. דין ובני מתייחסים אחד לשני כמו אל אחים. לבינתיים, יחסיהם של סאם ודין מתדרדרים: סאם מספר לו שהוא לא חיפש אותו משום שמצא אהבה חדשה - אמיליה, וטרינרית. במהלך העונה אנחנו רואים פלאשבקים מהתקופה של דין בכור המצרף ובמקביל את מערכת היחסים של סאם עם אמיליה. בפרק 7 קסטיאל מצליח להיחלץ מכור המצרף על ידי נעמי ומלאכים נוספים. קווין, הנביא ושומר הבשורה, מספר לדין ולסאם שראה בלוח השדים שיש אופציה לנעול את שערי הגיהנום לתמיד. בשביל זה, האדם שלוקח על עצמו את האחריות לנעול את שערי הגיהנום צריך לעבור שלושה מבחנים: להרוג כלב גיהנום, להציל נשמה חפה מהגיהנום ולרפא שד על ידי הפיכתו לאנושי. סאם מנסה להציל נשמה חפה מפשע מהגיהנום ותנקע בכור המצרף, בני חוזר לכור המצרף כדי לחלץ את סאם ונשאר שם תוך כדי הצלתו (מסתבר שבובי נתקע בגיהנום וזאת הנשמה שסאם הציל. בפרק 18 מתגלה שיש גם לוח מלאכים וקסטיאל שומר עליו מפני נעמי עד שקראולי מצליח למצוא אותו ולקחת אותו לעצמו. בפרק 21 מצטרף מטטרון לסיפור.
מטטרון הוא בעצם כותב הבשורה של אלוהים, משמע הוא כותב הלוחות. הוא מארגן ביחד עם קסטיאל תוכנית איך לסגור את שערי גן עדן כדי לטפל ביחד בכל הבעיות של המלאכים. בינתיים קראולי הורג את כל מי שסאם ודין הצילו כל העונות עד שהם יפסיקו עם המבחנים ויביאו לו את לוח השדים. לבסוף, סאם ודין מסכימים לעסקה אך בסוף הם לוכדים את קראולי ומנסים לרפא אותו על מנת לסגור את שערי הגיהנום. קסטיאל עושה מבחנים אחרים על מנת לסגור את שערי גן העדן. נעמי חוטפת את מטטרון, נכנסת לראשו ומגלה שכל המבחנים הם בכלל על מנת להפיל כל מלאך מגן עדן-הפיכתו לבן אנוש, כחלק מנקמתו של מטטרון על גירושו מגן העדן. נעמי מגלה זאת ומספרת לקסטיאל ולדין את החדשות, ומוסיפה שאם סאם יגמור את המבחנים שלו-הוא יהיה הקורבן וימות. העונה מסתיימת שדין מונע מסאם להשלים את המבחן השלישי ומלהפוך את קראולי לאנושי, ואילו מטטרון מוציא לקסטיאל את החסד שלו (הכח שלו)-שזהו המבחן האחרון. כשהמבחן האחרון נשלם, המלאכים מגורשים לכדור הארץ.
עונה 9
פרקים 173–195 (23 פרקים). החלה ב-8 באוקטובר 2013 והסתיימה ב-20 במאי 2014.
העונה נפתחת בנקודת הסיום של העונה הקודמת לאחר שהמלאכים נפלו אל כדור הארץ, קסטיאל איבד את החסד שלו והוא בן אנוש רגיל. המבחנים שסאם עבר גבו ממנו מחיר כבד, הוא נמצא בתרדמת בבית חולים והרופאים מבשרים לדין שהוא גוסס. דין שמסרב לתת לאחיו למות פונה בקריאה נואשת לקסטיאל לעזרה, אך נענה בשתיקה ולכן מחליט להתפלל לכל המלאכים שיכולים לשמוע אותו על מנת שיעזרו לו להציל את סאם. המלאכים שומעים את קריאתו לעזרה של דין ואחד מהם, מגיע לעזור לו, הוא מזדהה בשם "יחזקאל" וכאשר דין משוחח בטלפון עם קסטיאל, הוא מאשר לדין שיחזקאל הוא מלאך טוב ונאמן שרוצה לעזור. באותה עת כשהוא שרוי בתרדמת עמוקה, סאם נמצא במאבק פנימי כאשר הפרש מוות מתגלה אליו ומגלה לו שהוא הגיע לאסוף את הנשמה שלו. סאם מסכים להפסיק להילחם ולמות אך רק בתנאי שמוות יבטיח לו ששום דבר לא יוכל להחזיר אותו לחיים יותר ושאף אחד לא ייפגע יותר בגללו. דין ששומע את הבקשה של סאם נואש ומסכים להצעתו של יחזקאל להשתלט על גופו של סאם וכך לרפא אותו, אך יחזקאל מתנה זאת בכך שסאם לא ידע שהוא בתוכו כי הוא יוכל לפלוט אותו מתוך גופו בכל זמן, דבר שיוביל למותו המיידי. בלית ברירה, מסכים דין לשמור את העניין בסוד מסאם ועוזר ליחזקאל לרמות את סאם כדי שייתן את הסכמתו להשתלטות על גופו (מלאך צריך הסכמה על מנת להשתלט על בן אדם).
בפרקים הבאים סאם מתאושש לאיטו בעזרתו של המלאך יחזקאל, קווין הנביא מנסה לאתר פעולה נגדית שתחזיר את המלאכים לגן עדן ותביס את מטטרון והאחים מנסים לאתר את אבאדון אשר תפסה את מקומו של קראולי כמלכת הגיהנום בזמן שקראולי כלוא במרתף של הבונקר. דין דואג לסאם וגורם לאחיו לחשוד שמשהו לא בסדר איתו. דין מכחיש את העניין ולא מגלה לסאם על המלאך שנמצא בגופו, יחזקאל מזהיר אותו שוב ושוב שעליו לשמור על העניין בסוד והוא מתנגד בכל תוקף ליצירת קשר בין האחים לבין קסטיאל, כי לדבריו קסטיאל יאפשר למלאכים שמחפשים אחריו ומאשימים אותו בנפילתם למצוא אותם ולכן, על מנת שיחזקאל לא יממש את איומו לעזוב את גופו של סאם ולהניח לו למות, דין מבקש מקסטיאל לעזוב את הבונקר וקסטיאל מוצא עבודה במכולת קטנה וחי חיים רגילים רחוק מהאחים.
לאחר שקסטיאל מחליט לעזוב את עבודתו ולנסות לחזור לעבוד עם סאם ודין, יחזקאל כועס על דין ונקלע לשיחה עם מטטרון שנמצא בגן העדן לבדו, באותה שיחה מתגלה לנו כי המלאך שנמצא בגופו של סאם הוא מלאך בשם "גדריאל" ולא יחזקאל אשר נהרג בנפילה מגן העדן. מטטרון אומר לגדריאל שהוא יודע מי הוא והוא (גדריאל) זה ששחרר את לוציפר מהמקום בו היה כלוא לאחר שבגד באלוהים, נתן לו להיכנס לגן העדן ואפשר לכל האפוקליפסה להתרחש. מטטרון מציע לגדריאל לשתף עמו פעולה בתוכניתו להשיב סדר לגן עדן ובתמורה יעניק לו את הכבוד אותו איבד. גדריאל מסכים לתוכנית ומקבל ממטטרון משימת חיסול של "מטרה" אותה מטטרון בחר. לאחר שקסטיאל נקלע לעימות עם קבוצת מלאכים עוינת הוא מצליח להשתלט על אחד המלאכים, רוצח אותו ולוקח לעצמו את החסד שלו ובכך מקבל שוב את כוחותיו כמלאך. קסטיאל מתקשר לדין ומיידע אותו שכוחותיו שבו לו וכי יחזקאל, המלאך שהוא חושב שנמצא בתוך אחיו נהרג והוא אינו יודע מי השתלט על סאם. דין מנסה לרקוח תוכנית בעזרת קווין שתאפשר לו לשוחח עם סאם בלי שגדריאל יוכל להקשיב להם אך התוכנית נכשלת וגדריאל מבצע את משימת החיסול הראשונה שלו ורוצח את קווין, מאחר שמטטרון אינו רוצה שהוא יפענח את הפתרון להחזרת המלאכים לגן העדן. גדריאל מבשר לדין שסאם איננו יותר ועוזב את הבונקר.
דין מרגיש אשם במותו של קווין ולמרות התנגדותו של קסטיאל, מחליט לשתף פעולה עם קראולי הכלוא בבונקר, על מנת לאתר את גדריאל ולהציל את סאם. קראולי מסכים לעזור לדין בתמורה לשחרורו ודין נאלץ להסכים. הם מאתרים את גדריאל לאחר שהוא רצח מלאך שהיה חברו הטוב ביותר ולאחר עימות, הם מצליחים לכבול אותו. גדריאל עובר עינויים מידי קראולי על מנת שיחשוף מידע שיאפשר להם להחזיר את סאם, אך גדריאל מסרב לשתף פעולה ומאיים לרצוח את סאם. קראולי מציע לדין להיכנס לתוך גופו של סאם ולגלות לו על המלאך שאוחז בגופו, על מנת שיוכל להשתחרר מאחיזתו ובתמורה דין ישחרר אותו, ודין שלא מסוגל לראות את העינויים שגופו של סאם נאלץ לעבור מסכים. קראולי מגלה לסאם שהמלאך גדריאל השתלט על גופו וסאם מצליח לפלוט את המלאך מגופו. בסיום פרק מחצית העונה, מערכת היחסים בין האחים שוב שבורה בגלל שקריו של דין, סאם טוען שהוא היה מוכן למות ומאשים את דין בהכשלת המבחנים וסגירת שערי הגיהנום, דין מחליט להמשיך בדרכו לבדו בטענה שהוא אינו מוכן שאנשים נוספים ימותו בגללו ודרכם של האחים נפרדת.
אחרי שהאחים נפרדים דין ממשיך את החיפוש אחר מפלצות ושדים. לעומת סאם שנשאר בבונקר. קראולי פוגש את דין ומשכנע אותו שצריך להרוג את אבדון ושהדרך היחידה להרוג אביר גיהנום היא בעזרת הלהב הראשון (הלהב שקין הרג בעזרתו את הבל). דין וקראולי הולכים לפגוש את קין על מנת לשכנע אותו להעביר להם את הלהב הראשון. קין אומר לדין שהלהב בלי סימן קין הוא חסר כוחות ואת הסימן אפשר להעביר רק למי שראוי לסימן. דין מסכים שקין יעביר אליו את הסימן ולקבל את ההשלכות של הסימן. קין אומר להם שאין לו את הלהב הראשון ושהוא זרק אותו במקום הכי נמוך בים. קראולי ודין מסכמים ביניהם שקראולי יחפש את הלהב והם יהרגו את אבדון. הם הורגים את אבדון, אבל מאז שדין הורג עם הלהב הראשון הוא נעשה צמא למוות והורג שוב. סאם ודין מתכננים להרוג את מטטרון בעזרת הלהב הראשון משום שזה הסיכוי הטוב ביותר שלהם. בין מטטרון לקסטיאל יש מעין מלחמה ומטטרון מספר לקסטיאל שהוא הרע בסיפור. אחרי שקסטיאל אוסף המון תומכים, מטטרון מספר להם שהוא לא מי שהם חושבים שהוא וכל תומכי קסטיאל עוברים לצד של מטטרון. גדריאל עובר לצד של קסטיאל משום שהוא יודע שמטטרון שיקר. קסטיאל וגדריאל הולכים לגן עדן על מנת להביס את מטטרון. דין ומטטרון נפגשים ולדין יש את הלהב הראשון, אך אף על פי שלדין יש את הלהב הראשון למטטרון יש כוח מלוח המלכים. מטטרון מנצח, ודוקר את דין עם חרב מלאכים. סאם מוצא את דין מדמם על הרצפה ולוקח אותו. מטטרון חוזר לגן עדן קסטיאל גורם לו לספר את הסיפור האמיתי בזמן שקסטיאל מפעיל בסתר "רדיו" שכל המלאכים ישמעו את דברי מטטרון ושובר את לוח המלכים. המלאכים שמעו את הסיפור האמיתי ופונים נגד מטטרון,הם כולאים את מטטרון בגן עדן. סאם מנסה לזמן את קראולי על מנת להחזיר את דין לחיים, אך קראולי עומד גם ככה ליד המיטה שבה דין שוכב ומספר לגופה של דין סיפור: אחרי שקין הרג את הבל הוא לא יכול היה לסבול את הכוח והרצון להרוג אז הוא הרג את עצמו עם הלהב הראשון אבל אות קין לא רצתה לוותר על קין אז היא הפכה את קין לשד והחזירה אותו לחיים בתור שד. בדקות האחרונות של הפרק רואים את דין פותח את העיניים שלו והן שחורות כשל שד.
עונה 10
פרקים 196–218 (23 פרקים). התחילה ב־7 בספטמבר 2014 והסתיימה ב־20 במאי 2015.
בתחילת העונה קראולי ודין מבלים יחד לאחר שדין הפך לשד וקיבל את אות הקין שהפך אותו לאביר גיהנום, בינתיים קסטיאל גסס מאחר שהחסד שלו נגנב, סאם חיפש את דין ולאחר מכן אחרי שהוא גילה שדין הפך לשד, סאם וקסטיאל לכדו את דין והחזירו אותו להיות אנושי. מאז הם חיפשו דרך להסיר את אות קין מידו של דין. בינתיים בגיהנום, קראולי פגש את אימו, מכשפה בשם רווינה, והיחסים ביניהם מתחילים להתהדק, קראולי זורק את רווינה לאחר שזו מנסה לחסל את דין, סאם המנסה להסיר את "אות קיין" מדין מגלה מרווינה על "ספר הארורים" המסוגל להסיר כל קללה, צ'ארלי המחזיקה את הספר נרדפת על ידי משפחת שטיין (מבית "פרנקנשטיין" הידוע) מוסרת אותו לאחים שמחליטים להשמידו, סאם שומר על הספר בסוד ומעמיד פנים שהושמד בעודו כורת ברית עם רווינה הדורשת ממנו להרוג את קראולי בתמורה לעזרתה בפענוח הספר, סאם כולא את רווינה עד שתמלא את חלקה בהסכם, לצורך פענוח הספר סאם משיג את "הקודקס" שמצריך פענוח בפני עצמו, לצורך כך הוא מבקש את עזרתם של צ'ארלי וקסטיאל, כאשר רווינה מכעיסה את צ'ארלי שבורחת למלון שם היא מצליחה לפענח את ה"קודקס" חבר ממשפחת "שטיין" הרודף אחרי צ'ארלי מצליח להשיגה לא לפני שהיא שולחת מייל המכיל את פיענוח ה"קודקס" לסאם, דין שמגלה את כל הסיפור כועס ומאשים את סאם במותה של צ'ארלי, סאם מנסה לחסל את קראולי באמצעות שקית כישוף שהוכנה על ידי רווינה, לאחר שנכשל רווינה דורשת את שחרורה ואת "ספר הארורים" כתמורה לעזרתה, בינתיים דין מנסה לעבוד על "מקרה" עם הצייד רודי, לאחר שדין נמנע מלסייע לרודי שנלקח כבן ערובה על ידי ערפד דין מחליט לזמן את "מוות" עצמו, בינתיים רווינה עובדת על הלחש להסרת האות הדורש 3 מרכיבים: 1. הפרי האסור. 2. חתיכה מעגל הזהב. 3. להקריב מישהו שמטילת הלחש (רווינה) אוהבת. קסטיאל מבקש את עזרת קראולי שמסכים, דין מזמן את "מוות" ומבקש ממנו שיהרוג אותו, "מוות" מספר לדין שהוא בלתי ניתן להריגה ושה"אות" הוא שער לאפילה הרסנית שעלולה להשמיד את היקום, אך במקום להרוג אותו הוא יכול לשגר אותו למקום בו הוא לא יוכל להזיק אך בתמורה הוא יצטרך להקריב את חיי אחיו סאם. דין מתקשר לסאם ומבקש את עזרתו, סאם מגלה את תוכניתו של דין ומנסה לשכנע אותו שהם ה"טובים", לאחר שסאם מסכים להקריב את עצמו, נותן "מוות" לדין את החרמש על מנת שיהרוג את סם. סם נותן לדין תמונות ישנות של אמם המחבקת אותו כדי שיזכור מהי "אהבה", דין מניף את החרמש והורג את "מוות", רווינה מטילה את הלחש שיוצר ברק המסיר את "אות קין", רווינה משתחררת ומשתמשת בקסם של "ספר הארורים" כדי לכשף את קסטיאל שיהרוג את קראולי. סופת ברקים משתוללת משחררת את האפילה בעוד סאם ודין מנסים להימלט ברכבם...
עונה 11
פרקים 218–242 (23 פרקים). התחילה ב-7 באוקטובר 2015, והסתיימה ב-25 במאי 2016.
הפרק מתחיל לאחר שהאפלה שוחררה בסיום העונה הקודמת, סם ודין פוגשים סגן שריף בשם ג'נה בעיירה שאנשים אחוזי דיבוק במחלה עתיקה שגורמת להם להרוג אחד את השני, הם פוגשים גבר נגוע שאשתו מתה עם תינוקת קטנה שנולדה לא מזמן, דין רוצה להרוג את כל מי שנגוע אך סאם רוצה למצוא תרופה ומשתמש בעצמו כהסחת דעת בזמן שדין ושריף ג'נה בורחים מהעיירה לסבתה, בזמן שסאם מנסה למצוא תרופה הוא נדבק במחלה ומקבל חיזיון שאומר שהמחלה עתיקה מימי התנ"ך, סאם מוצא תרופה בעזרת שמן קודש מרפא את עצמו ותושבי העיירה, דין רדוף על ידי חיזיון מהאפלה שאומרת לו שהוא שחרר אותה לחופשי ושהם מקושרים והם תמיד יעזרו אחד לשני, רווינה מטילה כישוף על קסטיאל שיגרום לו להרוג את קראולי אך זה לא מצליח וקראולי מצליח לברוח בגלל הפעלת האזעקות העתיקות בגן עדן ובגיהנום, קסטיאל לבסוף נתפס על ידי שני מלאכים כשהוא מתחנן לעזרה, סגן שריף ג'נה באה להחליך חיתול לתינוקת אמארה ורואה את אות קין על כתפה השמאלית. התינוקת אמארה גדלה בקצב מהיר למדי ומגלה שהיא אחות של אלוהים. אלוהים התגלה בתור צ'אק (הוא לא אוהב שקוראים לו אלוהים) הוא חזר מיכוון שרצה שמטטרון יעזור לו לסיים את האוטוביוגרפיה שלו, בהתחלה מטטרון עוזר אבל אז הוא מתחיל לכעוס על צ'אק וקורא לו פחדן שלא עוזר, צ'אק כועס אבל לבסוף הוא מחליט לעזור לסאם ודין, בינתיים סאם ודין מתחילים לרקום תוכנית עם צ'אק, הם משחררים את לוציפר מאמארה, אבל אמארה תפסה את מטטרון ופשוט העלימה אותו, כשלוציפר נפגש עם צ'אק הם מתחילים לריב אבל בסוף הם השלימו. צ'אק אמר לבנים שלוציפר לא מספיק, בפעם האחרונה הוא נלחם עם על הארכי - מלאכים וגם זה היה בקושי, הוא אמר שבשביל להחזיר לחיים את הארכי - מלאכים צריך זמן, זמן שאין להם, לבסוף סאם ודין חושבים מה יש להם לפצות על הארכי מלאכים, הם מגייסים למשימה - מכשפות, מלאכים ושדים, כאשר הם יוצאים למשימה, צ'אק מנסה ללכוד את אמארה אבל לא מצליח כי אמארה תקפה אותו ועכשיו הוא גוסס, וגם תלשה את לוציפר מהגוף של קאס. בחוץ השמש גססה, כולם מוותרים, אבל לבסוף מוצאים תוכנית - מפני שאמארה היא האפלה, צריך לתקוף אותה עם אור, ולכן כולם מתחילים למצוא נשמות, מיכוון שהן מכילות הרבה אור וכוח, מיכוון שהמשימה לא צלחה, בילי מלאכית המוות באה לעזרה, היא מביאה הרבה נשמות, רווינה הכניסה את כל הנשמות אל תוך דין, ברגע שדין יכווץ אצבעות הוא יתפוצץ ובתקווה שגם אמארה, דין שוגר אל אמארה והם תחילו לדבר, אמארה הסבירה שהשמש גוססת מיכוון שהאור של אלוהים דועך, אז השמש גם דועכת, דין מבין את המצב ומנסה לשכנע את אמארה בדיבורים, אף על פי שהיא מרגישה את כל הכוח שיש בדין, הם מדברים ודין מצליח לשכנע את אמארה להשלים עם צ'אק, בינתיים יודעת ספר הגיעה לבונקר במטרה לקחת/להרוג את סאם ודין בהסבר שהם גורמים להרבה מאוד צרות, היא יורה בסאם, בינתיים אמארה וצ'אק השלימו, אמארה אמרה לדין: ״מפני שהחזרת לי מה שרציתי באמת, אני אחזיר לך מה שרצית, בינתיים כולם חשבו שדין מת, אבל בדרך לחזור לבונקר אין לו קליטה להתקשר למישהו, הוא שומע מישהי קוראת לעזרה ורואה את אמא שלו בחיים.
עונה 12
העונה ה-12 של הסדרה החלה עם שידור הפרק הראשון ב-13 באוקטובר 2016 והסתיימה לאחר 23 פרקים, כאשר האחרון שבהם שודר ב-18 במאי 2017.
העונה נפתחת כאשר יודעי הספר הבריטים חוטפים את סאם, דין ומארי שחזרה עכשיו מהמתים יוצאים להציל אותו. לבסוף הם פוגשים יודעת ספר בריטית שחטפה אותם מכיוון שהיא רוצה לחלץ מהם מידע באלימות אבל הממונה עליה רוצה רק לדבר ולהכיר את הציידים האמריקאים. לוציפר משתלט על כלים במהירות ולבסוף הוא משתלט על הנשיא ויחד עם קלי הוא יוצר נפיל (בן של מלאך ואדם) סאם ודין מצליחים בעזרתה של רווינה ושל ארתור קאצ' (צייד בריטי) להחזיר את לוציפר לכלאו, הנשיא שורד אבל עוזריו כולאים את סאם ודין במתקן צבאי וקלי בורחת מקסטיאל יחד עם הנפיל בבטנה. דין סוגר עסקה עם בילי (מלאכית המוות) שהיא תעזור להם לברוח ובתמורה דם של אחד הווינצסטרים ישפך בחצות. כשבילי באה בחצות מארי מציעה את עצמה בילי מסכימה אבל לפני שהעסקה מתקיימת קאס הורג את בילי אבל לא לפני שהיא מזהירה שביטול העסקה יגרום להשלכות במידה קוסמית. דין מתעצבן על קאס כי הוא לא יודע מה יהיו ההשלכות של ביטול העסקה. ארתור קאצ' בהוראת יודעי הספר הבריטיים מנקה את השטח אחרי סאם ודין והורג את כל מי שהיו מעורבים בחטיפתם (בני אנוש).בהמשך הפרקים מנסים למנוע את הולדתו של הנפיל ומציאתה של קלי, ונכשלים עד שמוצאים אותה ברגע הלידה. הילד יוצר קרע לעולם אחר, בו סאם ודין לא נולדים והאפוקליפסה בשיאה. קאס מוצא את העולם הזה, והוא עובד יחד עם סאם, דין וקראולי בשביל לשלוח את לוציפר-שרוצה את בנו - לכלוב שוב. קראולי הורג את עצמו בשביל להשלים את הקסם, אך הקסם נכשל. דין וסאם בורחים וקאס מצטרף אחריהם, אבל לוציפר הורג אותו. מארי מגיעה ונלחמת עם לוציפר, והם נדחפים אל תוך הקרע, והוא נסגר עליהם. סאם מגלה שקלי מתה בלידה, ומוצא את הילד, שמתברר שהוא כבר בוגר.
עונה 13
הסדרה חודשה ל-23 פרקים נוספים ועלתה לאוויר ב-12 באוקטובר 2017. לאחר 13 פרקים יצאה להפסקה וחזרה לשידור ב־1 במרץ 2018 ונחתמה ב-20 במאי.
פרק החזרה לשידור היה פרק פארודי שבו סם ודין מוצאים עצמם בתוך פרק של הסדרה סקובי-דו. בהמשך העונה התקיים מאבק מתמשך ליצור פתח למציאות המקבילה לשם החזרת מרי משם, מאבק שהצטרפו אליו ארתור קאצ', רווינה, וגם גבריאל. לבסוף הצליחה החבורה להגיע לשם ולהחזיר את כולם למעט גבריאל שמת בקרב מול מייקל וכן לוציפר. השניים חתמו על עסקה שבה הם עזרו אחד לשני להגיע בחזרה לעולם הזה שבו מייקל כמעט ביצע בו שואה המונית, ולוציפר כמעט שכנע את ג'ק להצטרף אליו לנטישה של העולם לטובת היקום. כשג'ק גילה על העסקה הוא עצר את מייקל וכמעט שהרג את לוציפר אך ברגע האחרון לוציפר גזל ממנו את החסד שלו. במצב הנואש הזה דין הסכים למייקל השבור להיכנס לגופו לשם הבסת לוציפר, והוא אכן הרג את לוציפר סופית אך שמר על גופו של דין והעונה הסתיימה ביציאתו לעולם תוך אי ודאות לגבי צעדיו העתידיים.
עונה 14
הסדרה פותחת עם מייקל בגופו של דין. מייקל מחליט להקים צבא. הוא מנהל ניסויים על ערפדים וסוגר עסקות עם מפלצות. סם, מרי ובובי נלחמים באנשי זאב חזקים במיוחד שכלום לא עובד איתם כשלפתע דין נכנס, חלש מאוד ומתברר שמייקל עזב את גופו. הבנים מבררים מה קרה ומגלים שדמות מקבילה לקאיה, פוגעת עם קלשון קסום בדין וזה סילק את מייקל.
ג'ק מגיע לקריסת מערכות כאשר מתברר שהגוף האנושי שלו לא שורד בלי החסד שלו. הבנים יוצרים קשר עם שאמן שנותן להם חסד של ארכי מלאך גבריאל אך זה מאיץ את מותו של ג'ק. הבנים יוצרים קשר עם לילי שהחליטה לוותר על הקסם ולהזדקן כדי להגיע לגן עדן להיות עם ביתה. קסטיאל עלה לגן עדן להביא את נשמתו של ג'ק כשהוא מגלה שהכלום חדר לגן עדן כדי לקחת את ג'ק. קסטיאל סוגר עסקה עם הריק כדי לשחרר את ג'ק ואומר לו לקחת אותו במקומו, הריק מסכים אבל משנה חלק מהעסקה ואומר שיגיע רק כקסטיאל יחוש את השמחה הכי גדולה שלו. קסטיאל מסכים וג'ק חוזר לחיים. הוא משתמש בנשמתו, חלק קטן כדי לשרוד.
מייקל מתחיל לאסוף צבא של מפלצות. דין, סם, קסטיאל וג'ק מנסים להילחם אבל מייקל חוטף את ג'ק. דין וקסטיאל משכנעים את קאיה הרעה לתת להם את החנית שלה כדי להרוג את מייקל ובתמורה יעזרו לה לחזור לעולמה. כשכל החבורה נלחמת במייקל ודין שורט אותו בחנית מייקל משתלט חזרה על דין. מסתבר שהשאיר פתח קטן. הוא נטש את גופו של דין כי דין נאבק בו ומייקל חיכה לרגע הנכון כדי להשתלט על דין ולשבור את רוחו.
סם ודין מוצאים פנינה שמגשימה משאת לב, ודין כנראה רצה שג'ון, אבא שלו יחזור, כל המשפחה מתאחדת. הם מבינים שאין ברירה וחייבים להחזיר דברים לאיזון ומרסקים את הפנינה.
מייקל ממשיך להיאבק עם דין ולצאת מתוך הראש של דין. דין נפגע קשה (טראומת ראש) במאבק מול הגרגון. כשהוא חסר הכרה, דין כבר לא עומד על המשמר, ומייקל מצליח להימלט מראשו. והכלי החדש שלו הוא רווינה. מייקל הכריח אותה להגיד "כן" בהבטחה שהוא שישאיר אותה בחיים. ימצא גוף מארח אחר ויהרוג את כל האנשים שהיא אוהבת בבונקר. ג'ק נלחם במייקל (שורף את נשמתו) כדי להציל את דין, סם וקסטיאל, הורג אותו ומקבל את החסד שלו. וכך, מקבל חזרה את כוחו הגדול. כולם דואגים לג'ק, וקסטיאל מנסה ליצור קשר עם אלוהים לשחזר את נשמתו של ג'ק.
ניק מחליט להעיר את לוציפר מהריק. הוא צריך בשביל זה דם של ג'ק. הוא חוטף את דונטלו הנביא ומקליט אותו זועק לעזרת סם ודין מזדרזים לעזור לו. הוא מספר להם שהזריק לו רעל ואם יהרגו אותו יהרגו גם הנביא. הם לוקחים אותו לבונקר ומנסים להוציא הודאה באלימות. הוא מבקש לדבר עם ג'ק ונוגח בראשו. הדם של ג'ק נספג בחולצה של ניק ואז ניק מספר איפה שם את הנביא. הם נוסעים איתו והוא מגלה להם את התוכנית. בעוד שדין מנסה להציל את דונטלו ניק תוקף קשות את סם וכמעט הורג אותו. ניק בורח ומנסה להחזיר את לוציפר. ג'ק מרגיש בנוכחות ויחד עם מרי הם מתעופפים לשם. ג'ק הורג את לוציפר שוב (או מונע ממנו לחזור) והורג את ניק באכזריות, תוך כדי עינוי. מרי מזועזעת. הוא מתעופף להציל את סם וחוזר להתעמת עם מרי. היא אומרת לו שמשהו לא בסדר אצלו, הוא מאבד שליטה והורג אותה. הוא חוטף את רווינה וספר הארורים בניסיון לשנות את הנעשה, אך ללא הצלחה. הוא מחזיר גופה ריקה של מרי והבנים שורפים אותה. קסטיאל בודק בגן עדן היכן היא ומגלה שהיא מאושרת.
בעקבות שג'ק שרף את הנשמה הוא מאבד את היכולת לעשות טוב ודין סאם וקסטיאל עדים לכך. ג'ק בהמשך העונה בעקבות איבוד שליטה עצמית הורג את אמם של סאם דין ודין מבין שהוא חייב להרוג את ג'ק. אלוהים מגיע אליהם ונותן לדין אקדח שאיתו הוא יכול להרוג את ג'ק אך דין מחליט לוותר ואלוהים, שנראה כאילו הוא צופה במה שמתרחש ונהנה, מחליט להתערב והורג את ג'ק. סאם לוקח את האקדח ויורה באלוהים, אלוהים מתעצבן ומצהיר שהגיע הזמן לסוף העולם ובעקבות כך משחרר את הנשמות מהגיהנום. בסצנה האחרונה רואים חלק גדול מהמתים שחזרו מתקרבים אל השלישייה במטרה להרוג אותם.
עונה 15
העונה נפתחת במאבק של השלושה עם הנשמות שעלו מהגיהנום בתור רוחות רפאים. שד בשם בעל פעור משתלט על גופתו של ג'ק ומציע עזרה במאבק. בהמשך מתברר שהוא תכנן לנצל את המצב על מנת לשאוב את הנשמות אל עצמו ולצבור עוצמה אינסופית אך ברגע האחרון הוא נעצר בידי קסטיאל. לבסוף רווינה מצליחה לסגור את השער לגיהנום במחיר חייה.
הסדרה נמשכת בניסיונות של החבורה לנצח את צ'אק או לפחות לכלוא אותו. ג'ק מוחזר מהריק על ידי הריק ומוות ומבצע מספר שלבים בדרך להפיכת עצמו לפצצה שתשמיד את צ'אק לפי הדרכת ספר המוות של אלוהים. ברגע האחרון מתברר שגם זה בתכנון של צ'אק וכך הוא הצליח לשכנע את אמארה להתמזג אליו ולהפוך לישות עם כוח אינסופי. לאחר מכן הוא יוצא אל החבורה ומביע את זעמו על העובדה שהם לא השלימו את התפקיד שהוא ייעד להם ולכן הוא מניח לג'ק למות, ומעלים את כל האנושות. דין וקסטיאל נאלצים להתמודד עם מוות וברגע האחרון קסטיאל אומר לדין שהוא אוהב אותו, מה שגורם לו לשמחה ובכך מזמן את הריק, ששואב אותו ואת מוות.
החבורה מתחילה לגשש בעולם שהתרוקן מכל יושביו כולל בעלי החיים ומבינים שצ'אק ניצח ומביעים את כניעתם. אבל צ'אק מסרב לקבל את הכניעה ונותן להם להמשיך להתבודד בעולם כעונש. ג'ק מרגיש נוכחות והחבורה הולכת בעקבות הרגשתו לכנסייה ומוצאת את מייקל שכעת שוב מוכן לעזור להם נגד אביו. החבורה מצפה ממנו שיוכל לקרוא את ספר המוות של אלוהים אך הוא נכשל בזה. בהמשך לוציפר מגיע לבונקר. לטענתו הוא הוחזר מהריק על ידי הריק ומביא איתו את מוות החדשה. רגע לפני שהוא קוראת את סוף הספר היא נקטלת בידי לוציפר שחושף שזה היה צ'אק שהחזירו מהריק כדי למנוע מהם לקרוא את הספר. מייקל נאבק בו ומצליח להורגו. כעת החבורה מצליחה לקרוא ולפענח את הספר.
החבורה נוסעת לאגם במינסוטה ומבצעת את הטקס שאמור לשחרר כוח אדיר שיהרוג את אלוהים. פתאום הטקס נקטע וצ'אק מופיע. הוא מודה למייקל שגילה לו על ההתארגנות הזאת אך מחסל אותו בשל שיתוף הפעולה שביצע בעבר. לאחר מכן הוא פונה אל סאם ודין ומחליט להיאבק בהם בידיים. למרות כל המכות שספגו השניים עומדים מחייכים אל צ'אק ומפנים את תשומת ליבו לג'ק שעמד מאחוריו. צ'אק מנסה להעלימו אך ג'ק לא נעלם אלא תופס את צ'אק ומרוקן אותו מכל כוחותיו. אז השניים חושפים בפניו שאמנם ג'ק נותר חסר כוחות אחרי הפיצוץ אך הפך לשואב כוחות מכל סביבתו. הוא ספג את כוחותיהם של מייקל ולוציפר וכעת הוא ספג את כל כוחות של צ'אק כאשר הוא נאבק בסאם ודין.
השניים מחליטים להתעלם מצ'אק ומניחים לו לחיות כאדם רגיל ובודד בעולם. ג'ק כעת מאוחד בהרמוניה עם אמארה מחזיר את כל האנושות ונפרד מסאם ודין באמרו שהוא נמצא בכל מקום ולא הולך להתערב יותר ביצירה כשם שצ'אק עשה בלי תבונה. סאם ודין מרגישים חופשיים בפעם הראשונה. והם מתחילים בנסיעה משותפת שלהם באימפלה לעבר האופק.
הפרק האחרון של העונה הוא הפעם הראשנה שפתיח הפרק של סוף כל העונות אשר משדר את אירועי הפרקים הקודמים לא מנגן השיר Carry On My Wayward Son של Kansas. הפרק מתחיל כאשר האחים יוצאים למסע ציד אחר קן ערפדים. דין נפגע אנושות כאשר הוא משופד על מוט ברזל, הוא מנחם את סם ומבטיח לו שיהיה איתו בכל מקום שאליו סם ילך ואז מת. לאחר מותו של דין סאם ממשיך בהתחלה בחיי הצייד אך לבסוף מקים משפחה עם בת זוג, מגדל ילד שלו הוא קורא דין ומזדקן. בינתיים דין שנמצא בגן עדן מגלה שג'ק החזיר את קסטיאל ויחד הם שינו את גן עדן וכעת כל גני העדן האישיים של כולם מאוחדים. דין פוגש את בובי שמספר על כך שג'ק גם שחרר אותו מהמעצר בגן עדן ושהוריו גרים לא רחוק משם. דין יוצא לנסיעה באימפלה וכאשר הוא מפעיל את הרדיו מתחיל השיר Carry On My Wayward Son. סאם המזדקן מגיע לבסוף לסוף חייו, מת ועולה אל גן עדן. כאשר דין יוצא מהאימפלה מעל גשר שעובר מעל לנהר הוא פוגש את סאם שחוזר להיראות כמו שהיה כשדין נפטר והסדרה נחתמת כאשר האחים צופים אל האופק בגן עדן.
בקטע נוסף שאחרי הכתוביות הראשונות אקלס ופדלקי שוברים את הקיר הרביעי כשהם פונים לצופים ומודים להם על 15 של צפייה ותמיכה. המצלמה מתרחקת מהם כאשר הם מנופפים לשלום יחד עם כל צוות העורכים, הכותבים, הצלמים ושאר עובדי הסדרה עד אשר הבמאי צועק קאט.
הווינצ'סטרים
ביוני 2021, הוכרז שסדרת פריקוול בשם "The Winchesters" המתמקדת בהוריהם של סם ודין, ג'ון ומרי, נמצאת בפיתוח ב-CW. הסדרה מופקת על ידי ג'נסן אקלס, אשתו דניל אקלס (שגילמה את אנאל בסדרה), ותסריטאי "על טבעי" רובי תומפסון. אקלס גם יחזור על תפקידו כדין ווינצ'סטר בתור הקריין. הזמנת פיילוט לסדרה אושרה על ידי ה-CW בפברואר 2022. במרץ 2022, הוכרז כי מג דונלי ודרייק רודג'ר לוהקו לתפקיד מרי וג'ון. במאי 2022, ה-CW הודיעו כי יפיקו את הסדרה.
הסופרקאפ האירופי בהוקי קרח
הסופר קאפ האירופי בהוקי קרח (באנגלית: IIHF Super Cup) הייתה תחרות הוקי קרח בין מנצחות שני טורנירי המועדונים העיקריים באירופה, אשר התקיימה בין השנים 1997–2000 ואורגנה על ידי IIHF.
התחרות כללה משחק יחיד שנערך בין אלופת ליגת האלופות האירופית לאלופת גביע אירופה בשנת 1997, ובין אלופת ליגת ההוקי האירופית לאלופת הגביע הקונטיננטלי בשלוש השנים הבאות.
המשחקים
להלן טבלת תוצאות משחקי הסופרקאפ:
23 בינואר
23 בינואר הוא היום ה-23 בשנה בלוח הגריגוריאני. עד לסיום השנה, נשארו עוד 342 ימים (343 ימים בשנה מעוברת).
גירית הדבש
גירית הדבש (שם מדעי: Mellivora capensis) היא מין של טורף קשוח ממשפחת הסמוריים החי ברחבי אפריקה ובדרומה של אסיה מזרחה עד הודו, וכן בישראל. למרות שמה היא איננה משוייכת לקבוצת הגיריות והיא קרובה יותר לסמורים.
גירית הדבש היא חיה פראית וקשוחה המסוגלת להתמודד עם טורפים רבים. אמצעי ההגנה שלה כוללים עור עבה והפרשת נוזל מצחין. הגירית ניזונה בעיקר מבשר ולא תהסס לטרוף אף נחשים ארסיים. היא מגוונת את תזונתה באמצעות מזון מן הצומח, כמו פירות.
גירית הדבש היא המין היחיד הקיים מן הסוג גירית דבש (Mellivora), אף שבעבר התקיימו מינים נוספים כמו גירית דבש בנפילד.
מאפיינים
גירית הדבש היא בעל חיים חכם המתאפיין בגוף חסון, גפיים חזקות וזנב עבות, הליכה גמישה וזריזה. הראש קטן ושטוח, העיניים קטנות והאוזניים כמעט שאינן בולטות, עדות להתאמתן לקרבות. אורכו של הזכר כ-70 ס"מ, אורך הנקבה כ-60 ס"מ. זכר בוגר מגיע למשקל של כ-10 קילוגרם, בעוד משקל הנקבה מגיע ל-6 קילוגרמים. לגירית טפרים ארוכים ברגליה הקדמיות, המגיעים לאורך כ-4 סנטימטר, ומסייעים לפתיחת כוורות דבורים; ברגליים האחוריות הטפרים קצרים בהרבה.
צבע הפרווה גורם לגירית להיות בולטת יחסית: חלקה העליון מהגב ועד המצח לבן-אפור, ואילו חלקה התחתון שחור; פס לבן מפריד בין שני החלקים. הזנב שחור וקצהו אפור. צבען של גיריות הדבש משמש להזהרת טורפים אחרים.
מלבד צבעה, לגירית הדבש יש מספר טכניקות הגנה עצמית, בהן נשיכה, הכאה בעזרת הטפרים, והפרשת חומר מצחין. עורה העבה מחובר לגוף באופן רופף, כך שכאשר טורף אוחז בה, היא יכולה להמשיך להתנועע ולנשוך אותו בהפתעה. העור העבה גם מגן עליה מפני נשיכות ומפני עקיצות דבורים.
הגירית אינה חוששת להתעמת גם עם חיות גדולות ממנה בהרבה. גיריות נצפו מניסות טורפים גדולים מטרפם, רודפות אחר פילים וקרנפים ומבריחות אותם, ואף מתעמתות עם אריות, שאינם מעיזים לתקוף אותן. בזכות עמידותה לארס היא מצליחה לטרוף נחשים ארסיים.
שעות הפעילות של הגירית מושפעות מתנאי הסביבה וזמינות המזון – בעונה החמה הגירית פעילה בעיקר בלילה, אך לעיתים גם בשעות בין הערביים ובשעות הבוקר המוקדמות; בעונה הקרה היא פעילה בעיקר ביום. את שאר הזמן הגירית מבלה במאורות שהיא חופרת.
גירית הדבש חיה במגוון רחב של בתי גידול, מהמדבר ועד ליערות טרופיים, בשטחי חולות, ערבות, ביצות, עצים, סלעים ואף מערות.
רבייה והתפתחות הגורים
גירית הדבש חיה בבדידות בשטח מחיה נרחב (עד כדי 600 קמ"ר לזכר ו-150 קמ"ר לנקבה באפריקה), ומפגשים מתקיימים לצורכי רבייה בלבד. ההזדווגות יכולה להתרחש כל השנה, ואחרי כ-6 חודשי היריון הנקבה ממליטה בדרך כלל שני גורים. הגורים נולדים עיוורים, חירשים וללא שיער, בדגם צבע שחור ולבן. הגורים יונקים מאימותיהם בחודשים הראשונים לחייהם, כאשר האם שוכבת על גבה, והגור מונח על בטנה עם זנבו על ראשה. בגיל שלושה חודשים, לאחר שהגורים מתחילים לראות ולשמוע, הם מתחילים להתלוות לאימותיהם בחיפוש אחר מזון, ובמקביל נגמלים מיניקה. בשלב זה הגורים תלויים באימותיהם בהשגת מזון, ציד, טיפוס וחפירה.
הגורים מגיעים לעצמאות ונפרדים מהאם בגיל 12–16 חודשים, ומגיעים לבגרות מינית לאחר מכן (גיל מדויק לא ידוע, מוערך כי בגילאי 2–3 שנים). הנקבות מגיעות לעצמאות ולבגרות מוקדם יותר מהזכרים.
תזונה
גירית הדבש ניזונה מחרקים, מכרסמים קטנים, נחשים, לטאות, דבש ופגרים. כאשר הטרף קטן, הגירית אוכלת את כל חלקיו, כולל פרווה, עצמות ונוצות. בתנאי מצוקה נצפו גיריות החופרות קברים.
תת-מינים
בעולם מספר תת-מינים שניתן להם שם, והם מסווגים בעיקר לפי צבע הפרווה וסוגי הפרווה:
מחקרים
אין מחקרים רבים בעולם על גירית הדבש, ומעט מאוד ידוע על חייה.
שני מחקרים מקיפים נוהלו בתחילת שנות ה-2000 במדבר קלהארי ובמוזמביק על ידי זוג חוקרים, קולין וקיית בג, ובזימבבואה על ידי בוקי וריצ'רד פיק. בני הזוג פיק קיבלו גור גירית בן שבועיים, שאמו נורתה בידי צייד, והעבירו אותו אל שמורת טבע פרטית שבבעלותם, הנמצאת ב"מטובו הילס". הגור, שקיבל את השם באדג', גדל אומנם בקרבת בני אדם, אך לא היה כלוא בבית או בחצר, אלא ניתן לו החופש להסתובב ברחבי השמורה ולנהל חיי בר מוחלטים, כאשר הבית משמש לו מפלט או תחליף לאם. לאחר אלפי שעות תצפית למדו החוקרים על אומץ ליבה של הגירית, חוזקה הפיזי (הגור שרד בעיטת ג'ירף), חסינותה מפני עקיצות דבורים וארס נחשים, וכן על יכולתה להשתמש בכלים.
באחד המחקרים שנעשו במדבר קלהארי בסוף שנות ה-80' נמצא שהנץ האפור הדרומי מקיים יחסי קומנסליזם עם הגירית. הנץ מאתר גירית בסביבתו, עוקב אחריה ומחכה לרגע שהיא תחפור מחילה כדי לחלץ ממנה מכרסמים וזוחלים, שלעיתים בורחים החוצה ונחטפים בידי הנץ.
בתרבות הפופולרית
בעשור השני של המילניום השני הפכה גירית הדבש לסמל ול meme המייצג קשיחות בתרבות האינטרנט, בעקבות סרטון היוטיוב הויראלי "The Crazy Nastyass Honey Badger".
דומיננטי
דומיננטי ביטוי לועזי שמשמעו "שולט". (ההפך מ"רציסיבי").
רקוויאם
רקוויאם (באנגלית: Requiem) היא מיסה קתולית הנכתבת ומבוצעת לזכר אדם מת, בלטינית נקראת היצירה גם "מיסה פרו דפונקטיס" (Missa pro Defunctis), כלומר "מיסה עבור המתים". לרוב נכללת המיסה בטקסי אשכבה וכן משמשת כתפילה ביום כל הנשמות, מועד נוצרי המתקיים כל שנה ב-2 בנובמבר ובו מתפללים לעילוי נשמות כל המתים. הקתולים מאמינים כי ביצוע מיסת הרקוויאם לכבודו של נפטר מסוים, יכול לזרז את מסלול הייסורים שנגזר על נשמתו לעבור בדרכה אל גן העדן.
השם רקוויאם מגיע מהמשפט הפותח את המיסה: Requiem æternam dona eis, Domine, et lux perpetua luceat eis ומשמעותו בלטינית: "מנוחה" (ביחסת מושא ישיר).
רקוויאם היא גם יצירה מוזיקלית, הנכתבת לטקסטים ולפיוטים של טקס האשכבה הקתולי. ברוב המיסות הקתוליות, חלק מהטקסטים שביצירה יכולים להיות מוחלפים בהתאם ליום ולמועד בו מנוגנת היצירה, אולם במיסת הרקוויאם, הטקסטים המושרים קבועים תמיד. פיוטים אלו, אשר נושאים אופי דרמטי וסוער, היוו מאז ומתמיד מוקד משיכה ללחניהם של מלחינים, אשר שאפו להציג את יכולתם להביע פאתוס בהלחינם את המילים הדרמטיות. בין הרקוויאמים המוכרים שנכתבו ניתן למנות את אלה של מוצרט (ראו: רקוויאם (מוצרט)), ורדי (ראו: הרקוויאם של ורדי), פורה (ראו: רקוויאם (פורה)) ושל ברליוז (ראו: רקוויאם (ברליוז)).
קיימת גם מסורת מוזיקלית של רקוויאם לא-קתולי (נוצרי). הדוגמאות הבולטות הן "Musikalische Exequien" מאת היינריך שיץ, "אקטוס טרגיקוס" (מס' 106 ברי"ב) מאת באך ו"הרקוויאם הגרמני", מאת יוהנס ברהמס (שלושתן מבוססות על אוסף טקסטים גרמניים מכתבי הקודש ולא על טקסט קנוני); "רקוויאם המלחמה" מאת בנג'מין בריטן משלב לסירוגין קטעים מתוך הרקוויאם הקתולי, עם שירים אנטי-מלחמתיים מאת המשורר וילפרד אוון שנהרג במלחמת העולם הראשונה. רקוויאם אנטי-מלחמתי נוסף הוא "הרקוויאם הברלינאי" שכתב קורט וייל ב-1928, לטקסטים של שירים בנושא המוות מאת ברטולט ברכט.
הטקס הקתולי
מיסת הרקוויאם שונה בתבניתה מכל מיסה רגילה, כיוון שהיא משמיטה בכוונה את הקטעים השמחים והמביעים תקווה אשר נמצאים בכל מיסה רגילה, דוגמת המזמור "גלוריה", וכן את הקְרֶדוֹ (ה'אני מאמין' הקתולי), ותחתיהם נוסף לתפילה המזמור דיאס אירה שמורכב מקינות וקטעים המפארים את בוא יום הדין.
הטקסט הקבוע במיסת הרקוויאם (כפי שנקבע בועידת טרנטו) הוא:
טקסטים נוספים
מלחינים רבים מוסיפים קטעים נוספים לטקסט הרשמי כגון:
Pie Jesu - ישו הרחום
פסוק המחבר את המשפט האחרון מה-Dies Iræ עם ה-Agnus Dei.
רשימת הלחנות נבחרות של הרקוויאם
בין המלחינים שהלחינו את הרקוויאם ניתן לציין:
מנוק ביי
מנוק ביי או בשמו בלידה אמנואל (מנוק) מרטירוסי מירזאיאן, מירזויאן, או מירזאיאנץ, ברומנית: Manuc Bei או Emanuel Martyrosi Mârzaian או Mirzaianț, בארמנית: Մանուկ Բեյ או Մանուկ Մարտիրոսի Միրզայան,, 1769 רוסה (רוסצ'וק) - 1817 חנצ'שט, כיום קוטובסק, בסרביה, האימפריה הרוסית) היה סוחר וחלפן, דרגומן, בויאר, דיפלומט ארמני יליד בולגריה, אז חלק מהאימפריה העות'מאנית, שחי ופעל באימפריה העות'מאנית ובוולאכיה. מנוק ביי היה איש עסקים אמיד מאוד והארמני הראשון ששימש בתפקיד דיפלומטי חשוב בשירות האימפריה העות'מאנית. הוא נודע במעורבותו באירועים צבאיים בוולאכיה ובולגריה וכמתווך של הסכם השלום בין רוסיה לאימפריה העות'מאנית בבוקרשט שנחתם במאי 1812 בבית הארחה המפורסם שלו בבוקרשט. מנוק ביי נחשב למעין סוכן כפול על ידי כך שקשר קשרים הדוקים גם עם האימפריה הרוסית וכשהעות'מאנים האשימו אותו בבגידה מצא מקלט בבסרביה בסרביה, טריטוריה מולדבית שסופחה לאימפריה הרוסית בעקבות המלחמה העות'מאנית-רוסית (1806–1812) והסכם בוקרשט. לפי חלק מהחוקרים (יונסקו, סירוני) מילא מנוק תפקיד של סוכן בשירות רוסיה
ילדות וצעירות
מנוק מרזאיאן נולד בשנת 1769 בעיר רוסה, אז רוסצ'וק, בשטח בולגריה של ימינו, שהיה חלק מהאימפריה העות'מאנית כבנם השני של הסוחר הארמני מרטירוס מרזאיאן ושל אשתו השנייה, ממיקה, בת של חמום אולו. מוצא האב היה בכפר קארבי על יד העיר אשטרק באזור ההר אררט במחוז אראגאצוטן בארמניה. יש אומרים שהאב נשדד על ידי "פרסים" ונדד דרך אנטוליה עד לבורגס בחוף המערבי של הים השחור, והתיישב לבסוף בצפון בולגריה של היום, בעיר רוסצ'וק, מדרום לדנובה. שם התחתן עם ממיקה, בתו של הסוחר הארמני האמיד חנום-אולו ועשה חיל בעסקי חיטה. לפי אחד הביוגרפים שלו, גאורגה בזבקוני, היה מנוק גבר "גבוה, יפה-תואר, גבה-מצח, ועם עיניים בורקות, פיקח, עדין, אדיב אך גם נועז. היה מוכשר בדיבור ובחזיית העתיד" מנוק בילה את שנות ילדותו ברוסה ולמד בבית ספר של הקהילה הארמנית. בגיל 12 (1780או 1781) הוא נסע עם סוחר בן עדתו לעיר יאשי, בירת נסיכות מולדובה ולעיר בוטושאן שבצפון מולדובה, בהן למד אצל סוחרים ארמנים מקומיים את סודות מלאכת המסחר. עם אחד מסוחריה הארמנים של בוטושאן, בוגוס פאול סבסטיאן, היה לו מאוחר יותר (1794) ריב, אולם אחר כך שמר איתו יחסים והתכתבויות לאורך שנים רבות. החשוב בין קרוביו של מנוק במולדובה היה חאג' מנצ'וק בוגדן (אספדור) בויולקיו. ורכש ידע בשפות רומנית, צרפתית ורוסית. ב-1785 הוא חזר לרוסצ'וק וכעבור שנה, ב-1786 התחתן עם בת של הסוחר הארמני אוֶוט מרוסצ'וק. ב-1794 אחרי מות אשתו הראשונה, הוא התחתן בשנית עם מרים, "הנומה", בת של חאג' הרותיון. אחרי מות אביו הוא נאלץ לקחת בידיו את ניהול עסקי המשפחה בתחום הסחר בחיטה. הוא ערך מסעות רבים לאיסטנבול, יצר שם קשרים ועל אף גילו הצעיר השכיל לצבור הון רב.
התחזקות מעמדו בעולם המסחר ובאצולת ולאכיה
בשנים 1794–1796 נמצא מנוק בעימות זמני עם מושל רוסצ'וק, איסמעיל אע'ה טירסיניקלי-אולו (או טירסיניקלי זאדה), שואב מים לשעבר, שהתעשר תוך כדי עלייה בהייררכיה המנהלית והצבאית העות'מאנית. לבסוף הקשר ביניהם התחמם כשתמורת שוחד שמן זכה מנוק מהמושל לפריבילגיות בתחום המסחר. טירסיניקלי-אולו גילה עניין בחיזוק הקשרים עם רוסיה ופעילותו של מנוק סייעה לו בכך. היא תרמה רבות לטיהור האזור מכנופיות שודדים, לפיתוח האזור ולהעלת קרנה של רוסצ'וק כצומת בדרכי המסחר בין ולאכיה השכנה לקונסטנטינופול. באותה תקופה הרחיב מנוק את עסקיו גם בתחום ולאכיה. על פעילותו לטובת בוקרשט וולאכיה הודה למנוק המיטרופוליט דוסיטיי של בוקרשט ביולי 1809, כאשר כינה אותו "ידיד הנצרות". בגין שרותיו בתחום המסחרי בשנת 1802 קיבל מנוק מידי שליט ולאכיה, קונסטנטין איפסילנטי את התפקיד סרדאר וב-1803 את זה של פהרניק, תפקידים של "דרגטורי" שנועדו לבני האצולה הוולאכית - הבויארים. ב-1803 התמנה על ידי איפסילנטי לממונה על מכרות המלח בוולאכיה. . בשנת 1803 הוא התחיל בניית בית הארחה-קרוונסראי ("חאן) על מגרש באזור החצר הנסיכותית הישנה (קורטיה וקה = Curtea Veche) בבוקרשט, אותו קנה במכרז עוד בשנת 1798. בשנת 1804 הוא רכש כרם על הגבעה של בוקרשט ועוד שני כרמים בסביבה, וכן אחוזה בפלורשט. החזיק בתים על ה-Podul Târgului de Afară (לימים Calea Moșilor פינת רחוב Paleologu). ניהל בין היתר עסקי קרקעות עם אלקו פיליפסקו, שהתנגד כמוהו לשליט יואן קראג'ה. מנוק הלווה לשליטי הנסיכויות הרומניות. כך מעיד מסמך רשמי מ-5 ביוני 1809 שבו צוין שהלווה לאוצר הוולאכי 100,000 טלר ואחר כך עוד 60,000 טלר. על שירותים כאלה זכה בפטור ממסים על אחוזותיו ונכסיו. הוא תיווך באותן השנים בין חצר ולאכיה למחוזות הספר (סרחאט) העות'מאנים בג'ורג'יו, רוסצ'וק, ניקופול וסיליסטרה. הוא הפך לדמות מובילה בין אנשי העסקים של עירו ושל הבלקן. לפי שמועות היה אולי לאדם העשיר בבלקן.
השנים הראשונות של המלחמה העות'מאנית-רוסית 1812-1806
בציפייה לעימות שעמד לפרוץ בין רוסיה לטורקים בשנת 1806, מתוך רצון לשמר את עסקיו בוולאכיה הוא החליט לפנות דרך הקונסול הרוסי ביאש, איפוליט בולקונוב, אל שר החוץ הרוסי, הנסיך אדם צ'רטוריסקי, ולבקש אזרחות רוסית. קיבל לשם כך המלצה חמה מהשליט קונסטנטין איפסילנטי שתיאר אותו כ"ידיד, איש סוד ונאמן על נכסיו של טירסיניקלי-אולו, איש חשוב מאוד עבור הנסיכות, ואני מרשה לעצמי לומר, אף עבור האינטרסים של הוד מלכותו (הקיסר)". צ'רטוריסקי אישר למנוק קבלת דרכון רוסי בשם "מרטירוסיאן", "תושב אסטרחן" ויליד ירבאן". הקונסול בולקונוב הנפיק לו דרכון רוסי שהיה קביל גם באימפריה העות'מאנית. באוגוסט 1806 נרצח מושל רוסצ'וק, טירסיניקלי, על ידי אנשי הפאשה מווידין, אוסמאן פאזוואנטולו. כוחותיו של פאזוואנטולו חצו את הדנובה לוולאכיה בה איימו על השלטון של קונסטנטין איפסילנטי. בינתיים ביוני 1807 התמנה ברוסצ'וק מושל חדש: אלמדר מוסטפא פאשה, הקרוי גם "ביירקטר" ("נושא הדגל") שהמשיך באמצעות מנוק ביי, את היחסים הטובים שקישר קודמו עם האימפריה הרוסית, ביירקטר הפקיד לאחריותו של מנוק את אספקת צבאו, את תשלום משכורות חייליו, אחזקת המבצרים העות'מאנים שעל גדת הדנובה, ואת המשא ומתן עם הרוסים. אחרי שהייה קצרה בטרנסילבניה חזר מנוק לבוקרשט ונשאר שם לתקופה יותר ממושכת. הוא הצליח לגייס את עזרת כוחותיו של מוסטפא פאשה ביירקטר להגנת העיר בוקרשט מפני מעשי הביזה וההרס של הכנופיות של פזוואנטולו, כמו זו של מנאף אברהים. מנוק דאג לאספקה לכוחותיו של מוסטפא פאשה ביירקטר. בו זמנית דאג לאספקה במזון גם לצבא הרוסי שפלש בשנת 1806 לנסיכויות הרומניות, פעל לשחרור הקונסול הרוסי בבוקרשט, לוקה קיריקו, שבדצמבר 1806 נאסר ברוסצ'וק על ידי העות'מאנים, שילם למוסטפא פאשה את החוב בשווי של 60,000 ליי שהייתה חייבת לו החצר הוולאכית וכאמור לעיל הלווה לאוצר הוולאכי 160,000 טאלר תוך ויתור על ריבית של 6,000 טאלר. ההסכם לשביתת הנשק שנחתם בין העו'תמאנים לרוסים בסלובוזיה לא החזיק מעמד. העות'מאנים החליטו לוותר על התיווך של צרפת ואוסטריה בסכסוך שלה עם רוסיה ומנוק נמצא כאדם המתאים כמתווך.
ב-24 באוקטובר 1807 בשם הסולטן מוסטפא הרביעי, וכנראה מיוזמת ידידו, הפאשה מרוסצ'וק, קיבל מנוק את תואר הכבוד של דרגומן גדול של השער הנשגב. זו הייתה הפעם הראשונה שבה הוענק תואר זה לנוצרי שלא נמנה עם היוונים הפנרים. ב-22 בספטמבר 1808 בזמן שהכיבוש הרוסי מנע מהשליט החדש של מולדובה, סקרלט קלימאקי לתפוס את כס המלכות, הודיע מוסטפא "ביירקטר", למנוק, שמינו אותו "ביי של מולדובה". אף על פי שלא התאפשר לו לעלות על כס הנסיכות, נשא מירזאיאן מאז את השם "מנוק ביי". מסביבו של מוסטפא פאשה ביירקטר התארגן ארגון סודי של "הידידים מרוסצ'וק" שבו השתתפו אישים עות'אמנים חשובים שהחליטו לפעול להחזרת הסדר באימפריה העות'מאנית ולסלול את הדרך להמשך הרפורמות שהחל הסולטאן סלים השלישי. ביירקטר נסע ביולי 1808 לאיסטנבול כדי לחלץ את הסולטאן סלים השלישי שהודח. הוא גילה שסלים נרצח ופעל להדחתו של הסולטן החדש מוסטפא הרביעי ולעלייתו לשלטון של מהמוט השני. הסולטן מהמוט מינה אותו לוזיר גדול. מנוק היה מעורב בוועד סודי של "הידידים מרוסצ'וק" בעיקר באמצעות אהמט אפנדי, מנהל נכסיו של מוסטפא פאשה. . אהמט אפנדי עמד בהמשך בראש הכוח העות'מאני שנשלח לוולאכיה ושכבש את בוקרשט. קשריו של מנוק עם אהמט אפנדי מנעו מעשי טבח וצרות נוספות לתושבי הבירה הוולאכית ולאצולתה.
באוקטובר 1808 מנוק ביי, שהחזיק באיסטנבול ארמון באורטאקיי, על חוף הבוספורוס, הגיע לשם עם פמליה של מאה ארמנים וזכה לקבלת פנים חמה. בקרוב התארח בארמונו השליח הגנרל הרוסי פרוזורובסקי, הקפטן קרסנוקוטסקי, שהיה אמור לדון באפשרויות ליישם את הסיכומים בארפורט בין רוסיה לנפוליאון לפיהם יוותרו הטורקים על שטחי הנסיכויות הרומניות לטובת רוסיה. אולם כעבור מעט זמן ב-נובמבר 1808 קמו יריביו נגד מוסטפא פאשה שנרצח או אולץ לשים קץ לחייו על ידי פיצוץ ארמונו. בנסיבות אלה, כדי לחמוק מהוצאה להורג, נאלץ מנוק להימלט מאיסטנבול באונייה שכורה עד לויזה ואחר כך משם ביבשה לאדירנה, בליווי 150 פרשים שנשלחו אליו על ידי נאמנו, אהמט אפנדי. מאוחר יותר הגיע לרוסצ'וק ומשם לוולאכיה.